Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: [3. számú melléklet a 39/1999. (XII. 20.) KHVM rendelethez]
Paragraph Index: 757

a) A 72 óra vagy ennél rövidebb idõtartamú különjáratért a díjat vagylagos számítással úgy kell megállapítani, hogy az autóbusz típusára érvényes óra- vagy kilométerdíjat meg kell szorozni a díjszámítási idõvel, illetõleg a díjszámítási távolsággal. A két eredmény közül a magasabb díjat kell felszámítani. A fizetendõ díj autóbuszonként legalább a legcsekélyebb díj. (Ha a különjáratot — ugyanazon személyekbõl álló csoport szállítása céljából — egy nap folyamán többször kell kiállítani, a legcsekélyebb díjat a napi szállítások befejezése után, egyszer lehet felszámítani.) A díjszámítási idõ: a garázsból (telephelyrõl) indulástól, a garázsba (telephelyre) visszaérkezésig eltelt idõ. Minden megkezdett órát teljes órára kell felkerekíteni. A díjszámítási távolság: a garázsból (telephelyrõl) indulástól, a garázsba (telephelyre) visszaérkezésig megtett kilométer. Minden megkezdett kilométert teljes kilométerre kell felkerekíteni.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes